กอช. เปิดแล้ว
โดย...ชัตน์วรี shewarat@hotmail.com
17 ก.ค. 2558

โดย...ชัตน์วรี [email protected]
วันที่ 18 ส.ค. 2558 ถือว่าเป็นวันดีเดย์ เปิดตัวกองทุนการออมแห่งชาติ (กอช.) พร้อมกับเปิดรับสมัครสมาชิกกอช. โดยแรงงานนอกระบบสามารถไปสมัครได้ที่ธนาคารกรุงไทย ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ที่มีประมาณ 3,500 สาขาทั่วประเทศ โดยใช้หลักฐานเพียงบัตรประจำตัวประชาชนเพียงอย่างเดียว
5 เรื่องน่ารู้เกี่ยวกับ กอช.
1.ผู้มีสิทธิเป็นสมาชิก จะต้องเป็นบุคคลสัญชาติไทย อายุ 15-60 ปี ไม่เป็นสมาชิกกองทุนอื่นใดที่ได้รับเงินสมทบจากรัฐหรือนายจ้าง และไม่ได้อยู่ในระบบบำเหน็จบำนาญภาครัฐหรือเอกชน
2.อัตราการจ่ายเงินสะสม สมาชิกจ่ายเงินเข้ากองทุนปีละไม่เกิน 13,200 บาท และรัฐบาลจ่ายเงินสมทบแบ่งตามอายุสมาชิก
- อายุ 15-30 ปี รัฐจ่ายให้ 50% ของเงินสะสม แต่ไม่เกิน 600 บาท/ปี
- อายุ 30-50 ปี รัฐจ่ายให้ 80% ของเงินสะสม แต่ต้องไม่เกิน 960 บาท/ปี
- อายุมากกว่า 50 ปี แต่ไม่เกิน 60 ปี รัฐจะสมทบจ่ายให้ 100% ของเงินสะสม แต่ไม่เกิน 1,200 บาท/ปี
3.ประโยชน์ตอบแทน ที่สมาชิกจะได้รับ หากสมาชิกส่งเงินออมได้ตามเงื่อนไขที่กำหนด
- สมาชิกจะได้รับบำนาญรายเดือนจนตลอดชีวิตเมื่อสมาชิกอายุครบ 60 ปีเป็นต้นไป
- หากสมาชิกเกิดเหตุทุพพลภาพก่อนอายุครบ 60 ปี จะมีสิทธินำเงินในส่วนที่สมาชิกได้ออมไว้มาใช้ก่อนได้ส่วนเงินสมทบจากรัฐจะนำมาจ่ายบำนาญเมื่ออายุครบ 60 ปีขึ้นไป 
- หากมีความจำเป็นต้องลาออกจากกองทุนจะได้รับคืนเฉพาะเงินที่ได้ออมไว้โดยไม่ได้รับเงินสมทบ
4.สมาชิกไม่จำเป็นต้องส่งเงินสะสมทุกเดือน และไม่จำเป็นต้องส่งเงินจำนวนเท่ากันทุกเดือน
5.รัฐบาลค้ำประกันผลตอบแทน ไม่น้อยกว่าดอกเบี้ยเงินฝากประจำ 12 เดือน เฉลี่ยของธนาคารออมสิน ธ.ก.ส. และธนาคารพาณิชย์ใหญ่ 5 แห่ง